મુંબઇ: ઇક્વિટી ડેરીવેટિવ્ઝના કારોબારમાં સતત થતા જઇ રહેલા બદલાવના કારણે બીએસઇ ડેરીવેટિવ્ઝનો કારોબાર ચાર વર્ષના તળિયે પહોંચી ગયો છે. ડિસેમ્બરમાં એવરેજ કારોબાર રૂ. ૫,૪૦૦ કરોડનો રહ્યો હતો, જે જાન્યુઆરી ૨૦૧૨ બાદના નીચલા સ્તરે જોવા મળે છે. શેરબજારના જાણકારોના જણાવ્યા પ્રમાણે બીએસઇ ડેરીવેટિવ્ઝ પ્લેટફોર્મ પર કારોબાર કરતા મોટા ભાગના પ્રોપરાઇટર બ્રોકર છે, જે ઇન્સેન્ટિવ મેળવવા કારોબાર કરે છે, જોકે આ ઇન્સેન્ટિવમાં ઘટાડો કરવામાં આવ્યો છે અને તેના કારણે કારોબારમાં પણ ઘટાડો કરી દીધો છે.